**Ce am învățat în 12(+2) ani de studii:**  
**1.Trebuie sa fii o persoana flexibila la schimbări.**Deseori m-am confruntat cu diverse situații în în care am fost nevoit sa jonglez cu personalitatea mea, cu stările mele afective și sa îmi stabilesc o anumita limita a demnității mele.   
**2.Notele nu sunt prioritare în viață însă au o anumită semnificație.**  
Având mama profesoara trebuia sa fiu un etalon pentru colegii mei dar și sa perpetuez descendenta intelectuala a familiei mele. In general nu eram obsedat de rezultate remarcabile însă eram mândru de traseul meu educațional din timpul anului.  
**3.Ocupa-ți timpul cu activități extrașcolare.** In timpul acestor ani de școală, am experimentat diverse lucruri (dans, gimnastica, arta vorbirii, actorie) Am diverse pasiuni care, practicându-le m-au ajutat sa conștientizez de ce sunt eu capabil.   
**4.Fa-ti un program al zilei.** Având un temperament destul de riguros, am realizat faptul ca sunt o persoana destul de ordonată astfel încât nu-mi place să-mi desfășor activitățile haotic.  
**5.Fii atent la anturajele pe care ți le formezi.** Făcându-mi studiile în mai multe licee în MD și RO, am fost expus la mai multe colective astfel încât am reușit sa analizez modul de gândire precum și anumite concepții pe care colegii le au despre viața.  
**6.Fii tu însuți.** M-am confruntat cu aceasta problema pâna acum vreo 5 ani de zile când am trăit una dintre cele mai dificile experiențe din viața mea (lupta cu cancerul) care a fost și o lupta cu mine însumi. Acum sunt mândru de ce am devenit și conștient de greșelile pe care le-am făcut în relații cu alți oameni.  
**7.Traiește clipa sau momentul/Fă-ți experiențe de neuitat.** De asemenea, am realizat faptul ca viața este prea scurta pentru a ne oferi răgaz sa facem ceea ce ne-am propus. Stabilește-ți anumite țeluri pe care vrei sa le îndeplinești pe parcursul anului .  
**8.Oamenii sunt diferiți și au opinii diferite**. De altfel am observat că cei din jur au o părere diferita despre tine întrucât nu poți sa le fii pe plac tuturor(ceea ce este normal) pentru mine este vital ceea ce cred oamenii dragi cât și cei mai buni prieteni despre mine deoarece ei mă cunosc cel mai bine ❤  
**9.Fii autodidact și reflecta asupra dezvoltării tale personale.** In formarea mea, au exercitat un rol important atât părinții cât și cei din jurul meu. Însă treptat, am realizat faptul ca singurul meu învățător sunt eu însumi deoarece prin greutăți mi-am șlefuit anumite lacune în caracter și prin experiența de viața am dobândit anumite abilități importante.  
**10.Fii recunoscător.** Este foarte important sa mulțumim pentru ceea ce avem și ceea ce suntem. Am conștientizat destul de târziu acest aspect însă mă bucur că am avut oameni care m-au îndrumat și care au reușit sa empatizeze cu ceea ce se petrecea în viața mea! ❤️❤️❤️